stanford-oval/wikipedia huggingface dataset:
Kirkas päivä

| Kirkas päivä |
| --- | --- |

Nimi:  Kirkas päivä
Tekijä:  Yrjö Ollila
Valmistumisvuosi:  1910
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  43,5  cm
Leveys:  49,5  cm
Kokoelma:  Kansallisgalleria
Sijainti:  Ateneum
Kirkas päivä on taiteilija Yrjö Ollilan öljyvärimaalaus kankaalle vuodelta 1910. Kooltaan maalaus on 43,5×49,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Ollila opiskeli Pariisissa vuosina 1907-1909. Maalaustaiteen tuon ajan viimeisiä virtauksia oli muun muassa fauvismi, josta tuli Ollilan yksi päätapa maalata muutaman vuoden ajan. Myös Edvard Munch oli tuon ajan suuria esimerkkejä. Kirkas päivä -maalaus on noilta vuosilta. Se kuvaa on helsinkiläistä tehdasympäristöä talvisena päivänä kirkkain sinisin, keltaisin ja valkoisin värein.
Aiheesta muualla

Suomen Kansallisgalleria: Kokoelmat: Kirkas päivä.  (Arkistoitu – Internet Archive)
Loimaan kunta

| Loimaan kunta Loimaa kommun> Entinen kunta – nykyiset kunnat: Loimaa |
| --- | --- |

 vaakuna :  sijainti 
 Loimaan kotiseutumuseo ja Kanta-Loimaan kirkko
Sijainti:  60°52′03″N, 022°59′06″E
Lääni:  Länsi-Suomen lääni
Maakunta:  Varsinais-Suomen maakunta
Kuntanumero:  431
Hallinnollinen keskus:  Hirvikoski
Perustettu:  ennen 1420
Kuntaliitokset:  Metsämaa (1976)
Liitetty:  2005
– liitoskunnat:  Loimaa Loimaan kunta
– syntynyt kunta:  Loimaa
Pinta-ala:  435,6 km²
– maa:  434,08 km²
Väkiluku:  5 892   (31.12.2004)
– väestötiheys:  13,85 as./km²
Loimaan kunta (ruots. Loimaa kommun, vuoteen 1921 Loimaa tai Loimaan pitäjä ja 1921–1977 Loimaan maalaiskunta, ruots. Loimaa landskommun) oli Varsinais-Suomessa sijainnut Suomen kunta, joka yhdistyi Loimaan kaupungin kanssa vuonna 2005. Vuonna 2004 Loimaan kunnassa oli 6 049 asukasta ja sen pinta-ala oli 434,08 km², josta 1,52 km² oli vesistöjä. Väestötiheys oli 13,85 asukasta/km².
Loimaan kunnan hallinnollinen keskus oli Hirvikoski. Loimaan kunta ympäröi Loimaan kaupungin joka puolelta, ja muut naapurikunnat olivat Alastaro, Humppila, Koski Tl, Mellilä, Oripää, Punkalaidun, Pöytyä, Somero ja Ypäjä.
Loimaan kunnan evankelis-luterilainen seurakunta oli nimeltään Kanta-Loimaan seurakunta, joka yhdistyi vuoden 2005 kuntaliitoksen yhteydessä Loimaan kaupunkiseurakunnan kanssa muodostaen Loimaan seurakunnan.
Historia

Alun perin Satakunnan historialliseen maakuntaan kuulunut Loimaa mainitaan ensimmäisen kerran kirkkopitäjänä vuonna 1420. Loimaan pitäjästä erotettiin Alastaro 1869, Metsämaa 1914, Mellilä 1916 ja Loimaan kauppala (myöh. Loimaan kaupunki) 1921, jonka jälkeen kunnasta käytettiin vuoteen 1977 saakka nimitystä Loimaan maalaiskunta. Metsämaa liitettiin takaisin Loimaan kuntaan vuonna 1976. Vuonna 2005 Loimaan kaupunki ja Loimaan kunta yhdistyivät uudeksi noin 13 000 asukkaan kaupungiksi, jonka nimeksi tuli Loimaa. Kaupunki otti vaakunakseen Loimaan kunnan vaakunan.
Palvelut

Entisessä keskustaajamassa Hirvikoskella on mm. K-Market, asiamiesposti (postitoimipaikka 32210 Loimaa kk), ravintoloita, kirjasto, terveysasema, yhtenäiskoulu, Loimaan kunnan kunnantalo, Loimaan evankelinen kansanopisto, liikuntakeskus Hirvihovi ja Loimaan uimahalli Vesihovi. Kuntaliitoksen myötä alueen palvelut ovat supistuneet, sillä Hirvikosken ja Loimaan asutuskeskukset ovat lähentyneet toisiaan. Tilastollisesti Hirvikoski ei ole enää taajama, vaan se luetaan osaksi Loimaan keskustaajamaa.
Kulttuuri > Nähtävyydet

Vuonna 1837 rakennettu Kanta-Loimaan kirkko on alun perin Charles Bassin ja Carl Ludvig Engelin suunnittelma. Kirkko tuhoutui tulipalossa 1888, ja sen nykyinen ulkoasu on Josef Stenbäckin käsialaa. Kanta-Loimaan kirkko on Loimaan seurakunnan pääkirkko.
Loimaan kotiseutumuseo toimii pitäjän vanhassa, vuonna 1855 rakennetussa kivisessä viljamakasiinissa.
Kulttuuri > Ruokakulttuuri

Loimaan maalaiskunnan pitäjäruoiksi nimettiin 1980-luvulla ”porsaanmakkara” eli ryynimakkara sekä ”piapo” eli kauratalkkuna, joka syödään piimän ja sokerin kera.
Kulttuuri > Tunnettuja Loimaan kuntalaisia

Luettelo tunnetuista loimaalaisista sisältää tunnettuja henkilöitä, jotka ovat kotoisin Loimaalta, Loimaan kunnasta, Alastarolta, Mellilästä tai Metsämaalta.
Kartta Loimaan alueliitoksista. Loimaan kunnasta erotettiin Alastaro 1869, Metsämaa 1914, Mellilä 1916 ja Loimaan kauppala 1921. Lisäksi kunnasta liitettiin alueita Ypäjään 1911 ja Loimaan kaupunkiin 1951 ja 1992. Metsämaa yhdistyi takaisin Loimaan kuntaan 1976 ja Alastaron erillisalueita liitettin kuntaan 1982. Loimaan kunta liittyi osaksi Loimaan kaupunkia 2005.
Loimaan kunnan kunnantalo Hirvikoskella.
Liikuntakeskus Hirvihovi ja uimahalli Vesihovi.
Hachiōji

| Hachiōji (八王子市) |
| --- | --- |
 Näkymä Hachiōjiin ja Tokioon Takaovuorelta
 lippu:  Symboli
 Hachiōjin sijainti Tokion metropolissa
 Hachiōji
 Koordinaatit: 35°39′59.2″N, 139°18′57.6″E 
Valtio:  Japani
Alue:  Kantō
Prefektuuri:  Tokio
Pinta-ala:  
 – Kokonaispinta-ala:  186,38 km²
Väkiluku (2017):  562 773
 – Väestötiheys:  3 019 as./km²
Symbolit:  
 – Kukka:  Lilium auratum
 – Puu:  Neidonhiuspuu
 – Lintu:  Japaninkaapusieppo
Aikavyöhyke:  UTC+9
 
 www.city.hachioji.tokyo.jp 
Infobox OKVirheellinen NIMI-arvo: 
Hachiōji (jap. 八王子市, Hachiōji-shi) on Japanin kaupunki Honshūn saarella Kantōn alueella Tokion metropolissa. Se sijaitsee Tokion länsiosassa Taman alueella Kantōn tasangon länsireunalla. Kaupungissa on 562 773 asukasta (vuonna 2017) ja sen pinta-ala on 186,38 neliökilometriä. Hachiōji on nimitetty yhdeksi Japanin ydinkaupungeista.
Hachiōji tunnettiin vanhastaan silkkiperhosten viljelystä ja tekstiilien valmistuksesta, ja Meiji- ja Taishō-kausilla sinne kehittyikin tekstiiliteollisuutta. Japanin kuntalaitoksen perustamisen yhteydessä vuonna 1889 Hachiōjista tehtiin maaseutukaupunki, ja kaupunkioikeudet sille myönnettiin vuonna 1917. Myöhemmin se on kehittynyt Tokion asuinlähiönä ja yliopistokaupunkina. Kaupunki on kolmelta puolen vuorten ympäröimä. Jinbavuorelta (855 metriä) on kuuluisa näköala Fujivuorelle, Takaovuori (599 metriä) on helpompien reittien varrella.
Kuvia

Hachiōjin keskustaa
Hachiōjia vuonna 1989
Aiheesta muualla

Kuvia tai muita tiedostoja aiheesta Hachiōji Wikimedia Commonsissa
Kaupungin internetsivut (japaniksi)
| n k Tokion metropoli |
| --- | --- | --- |
| Erillisalueet |  Adachi  Arakawa  Bunkyō  Chiyoda  Chūō  Edogawa  Itabashi  Katsushika  Kita  Kōtō  Meguro  Minato  Nakano  Nerima  Ōta  Setagaya  Shibuya  Shinagawa  Shinjuku  Suginami  Sumida  Taitō  Toshima  |  |
| Kaupungit |  Akiruno  Akishima  Chōfu  Fuchū  Fussa  Hachiōji  Hamura  Higashi-Kurume  Higashi-Murayama  Higashi-Yamato  Hino  Inagi  Kiyose  Kodaira  Koganei  Kokubunji  Komae  Kunitachi  Machida  Mitaka  Musashi-Murayama  Musashino  Nishi-Tōkyō  Ōme  Tachikawa  Tama  |  |
| Nishi-Taman piirikunta |  Hinode  Hinohara  Mizuho  Okutama  |  |
| Tokion saaret |  Aogashima  Hachijō  Kōzushima  Mikurajima  Miyake  Ogasawara  Ōshima  Niijima  Toshima  |  |
Portal

| Portal |
| --- | --- |
 Pelin kansi vuodelta 2007.
Kehittäjä:  Valve Corporation
Julkaisija:  Valve Corporation Microsoft Game Studios
Jakelija:  Electronic Arts Steam
Suunnittelija:  Kim Swift
Käsikirjoittaja:  Erik Wolpaw, Mike Morasky ja Kim Swift
Säveltäjä:  Kelly Bailey Mike Morasky Jonathan Coulton
Pelisarja:  Portal
Pelimoottori:  Source
Julkaistu:  Windows, PlayStation 3, Xbox 360NA 10. lokakuuta 2007EU 18. lokakuuta 2007AUS 18. lokakuuta 2007 Mac OS X 12. toukokuuta 2010 Linux 25. kesäkuuta 2013
Lajityyppi:  pulmapeli, tasohyppelypeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo OFLC: M PEGI: 12 USK: 12
Alusta:  Microsoft Windows, macOS, PlayStation 3, Xbox 360, Linux ja Android
Jakelumuoto:  optinen levy, digitaalinen lataus
Virallinen sivusto
Lisää peliartikkeleitaVideopelien teemasivulla
Infobox OK  : 
Portal on Valve Corporationin kehittämä ja julkaisema pulmapeli, joka julkaistiin vuonna 2007 Windowsille. Peli on julkaistu myöhemmin myös Linuxille ja Mac OS X:lle.
Peli on julkaistu PlayStation 3:lle ja Xbox 360:lle The Orange Box -pelikokoelmassa yhdessä Half-Life 2: Episode Two:n ja Team Fortress 2:n kanssa.
Pelille julkaistiin vuonna 2011 jatko-osa Portal 2.
Joulukuussa 2022 Nvidia julkaisi Steamissa pelistä uuden version Portal with RTX, joka hyödyntää uusimpien näytönohjainten ray tracing -tukea.
Pelaaminen

Portal on kolmiulotteinen ja ensimmäisen persoonan näkökulmasta nähty pulmapeli, jossa pelaajan kuuluu ratkaista erilaisia haasteita päästäkseen etenemään peliympäristöissä. Pelimekaniikassa keskeinen rooli on ”Aperture Science Handheld Portal Device 04” -laitteella (”portaaliase” tai ”ASHPD”), jonka avulla pelaaja pystyy tekemään portaalin, jossa on sekä fyysinen että visuaalinen yhteys kahden eri paikan välillä. Portaalien kautta pelaaja voi siirtää esineitä ja itsensä. Portaaleja voi tehdä kuitenkin vain kaksi samanaikaisesti, joko sinisen tai oranssin. Kun pelaaja luo uuden samanvärisen portaalin, vanha katoaa. Pelaaja pystyy myös liikuttamaan haasteiden ratkaisemiseen tarkoitettuja kuutioita, mutta koekammioiden energiavallien seurauksena pelaaja ei pysty liikuttamaan niitä muihin peliympäristöihin. Energiavallien läpi käveleminen myös sulkee pelaajan muodostamat portaalit.
Portaalit hyödyntävät pelin fysiikanmallinnusta, joten liikesuunnan muuttumisesta huolimatta portaalista kulkenut pelaaja tai esine säilyttää liikemääränsä, liike-energiansa ja pyörimismääränsä; jos pelaaja esimerkiksi hyppää korkealta tasanteelta portaaliin, hän poistuu toisesta portaalista aikaisemmasta pudotuksessa saadulla vauhdilla. Fysiikanmallinnus mahdollistaa pelaajalle sen, että hän pystyy laukaisemaan itsensä kuilujen ylitse sekä pystysuorassa että vaakasuorassa asennossa. Portaaleilla pystyy myös luomaan fysiikan lakien kannalta mahdottomia tilanteita; jos pelaaja luo kattoon ja lattiaan portaalin ja hyppää siihen, hän putoaa alas portaalien läpi loputtomasti. Pelaaja pystyy myös näkemään portaalien kautta "peilikuvan" pelihahmostaan Chellistä, joka ei puhu kertaakaan koko pelin aikana, ja ääntelee vain kun esine putoaa hänen päähänsä. Portaaleja ei kuitenkaan pysty muodostamaan seinien kulmiin tai muihin epätasaisiin pintoihin eikä lasiin tai rautaan.
Vaikka Portalin juoni sijoittuu yhdysvaltalaisen Aperture Science-tiedeyhtiön tutkimuslaitoksen tiloihin, pelaajahahmon ohella pelin ainoa hahmo on GLaDOS-niminen tekoäly (Ellen McLain), joka pelin alussa esittelee pelaajalle pelimekaniikan alkeita. GLaDOS myös kommentoi koekammioiden haasteita omituisilla lausahduksilla, joihin kriitikoiden kehuma pelin huumori pohjautuu. Pelin edetessä GLaDOS kuitenkin muuttuu epämiellyttävämmäksi hahmoksi, ja peliympäristön tunnelma vaihtuu vähitellen ahdistavaksi ja painostavaksi.
Kehitys

Pelin pääsuunnittelija oli Kim Swift ja käsikirjoittaja oli Erik Wolpaw. Pelin kehittäjäryhmä ei ollut kymmentä henkilöä enempää.
Portalin kehittäjät (lukuun ottamatta käsikirjoittajaa Erik Wolpawia) olivat olleet opiskelijoina DigiPen Institute of Technologyssa, jossa valmistuvat opiskelijat osallistuivat päätöstyön tekemiseen. Päätöstyö oli peli nimeltä Narbacular Drop, jota he esittelivät Valven Gabe Newellille. Newell tarjosi ryhmälle työtä Narbacular Dropiin perustuen, jonka jälkeen ryhmä kehitti Portalin. Alkuperäisessä ryhmässä oli kolme taiteilijaa ja neljä ohjelmoijaa, jotka kaikki liittyivät Portalin kehitykseen. Alkuperäinen peli oli vain 15 minuuttia pitkä.
Swiftin ja Wolpawin mukaan menestys johtui todella suuresta määrästä pelitestaamista ja kehitysrajoitteista (pieni kehitysryhmä ja yhtä pieni budjetti). Suurempi budjetti olisi lisännyt GlaDOSille liikkuvan robottikumppanin pelkän äänen lisäksi, mutta se päätyi olemaan paras ratkaisu kerronnalle Portalissa.
Alésia Glidewell löydettiin paikallisen mallitoimiston kautta päähenkilö Chellin malliksi kasvonpiirteille ja 
ruumiinrakenteelle.
Vastaanotto

Peli on saanut IGN:n arvostelussa arvosanaksi 8.2/10.
Peli on saanut GameSpotin arvostelussa arvosanaksi 9/10.
Myynti

Portal on myynyt yli neljä miljoonaa kappaletta vähittäismyynnissä (ja luultavasti tuplasti digitaalisena jakeluna) ja se on yksi 14:sta pelistä Museum of Modern Artin pysyvässä kokoelmassa.
Aiheesta muualla

Portal MobyGamesissa (englanniksi)
The Orange Box MobyGamesissa (englanniksi)
Portal Internet Movie Databasessa (englanniksi)
Pelin viralliset kotisivut (englanniksi)
Pelin sävellystyöstä vastanneen Jonathan Coultonin blogi aiheesta (englanniksi)
| --- | --- |
Pääsarja:  Half-Life Opposing Force  Blue Shift  Decay  Half-Life 2 Deathmatch  Episode One  Episode Two  Lost Coast  Half-Life: Alyx 
Portal-sarja:  Portal  Portal 2 Sixense Perceptual Pack 
Viralliset modit:  Counter-Strike  Day of Defeat 
Muut pelit:  The Orange Box  Half-Life 2: Survivor  The Lab  Hunt Down the Freeman 
Universumi:  Henkilöt (Gordon Freeman, G-Man)  Tapahtumapaikat  Combine Humanoidit ja synteettiset olennot  Vortigauntit  Race X 
Liittyvää:  Valve Corporation  Gearbox Software  Black Mesa  GoldSrc  Source  Steam 
Source-pelit
| --- | --- |
Valve Corporation:  Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:  The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:  The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide 
Valve Corporationin kehittämät videopelit
| --- | --- |
Half-Life:  Half-Life Opposing Force  Blue Shift  Decay  Half-Life 2 Episode One  Episode Two  Deathmatch  Lost Coast  Half-Life: Alyx 
Counter-Strike:  Counter-Strike  Counter-Strike: Condition Zero Deleted Scenes  Counter-Strike: Source  Counter-Strike: Global Offensive  Counter-Strike 2 
Day of Defeat:  Day of Defeat  Day of Defeat: Source 
Team Fortress:  Team Fortress Classic  Team Fortress 2 
Left 4 Dead:  Left 4 Dead  Left 4 Dead 2 
Portal:  Portal  Portal 2 Sixense Perceptual Pack 
Muut:  Deathmatch Classic  Ricochet  The Orange Box  Dota 2 
Pelaaja tai esineet voivat kulkea portaaleista molempiin suuntiin, joten kumpikaan niistä ei ole varsinaisesti sisään- tai uloskäynti.
Havainnekuva lineaarisen liikkeen voimakkuuden säilymisestä hypättäessä portaaliin.
GLaDOS
Eosiini B

| Eosiini B |
| --- | --- |

Tunnisteet
IUPAC-nimi:  Dinatrium-2-(4,5-dibromi-2,7-dinitro-3-oksido-6-oksoksanten-9-yyli)bentsoaatti
CAS-numero:  548-24-3
PubChem CID:  29090 ja 2724115
SMILES:  C1=CC=C(C(=C1)C2=C3C=C(C(=O)C(=C3OC4=C(C(=C (C=C24)[N+](=O)[O-])[O-])Br)Br)[N+](=O)[O-])C(=O)[O-].[Na+].[Na+]
Ominaisuudet
Molekyylikaava:  C20H6Br2N2O9Na2
Moolimassa:  624,048 g/mol
Sulamispiste:  295 °C
Liukoisuus veteen:  50 g/l
Eosiini B (C20H6Br2N2O9Na2) eli Acid Red 91 on ksanteenirakenteinen aromaattinen orgaaninen yhdiste. Yhdistettä voidaan käyttää väriaineena.
Ominaisuudet, valmistus ja käyttö

Huoneenlämpötilassa eosiini B on ruskehtavan punaista tai vihreää kiteistä ainetta. Yhdiste liukenee veteen ja kohtalaisesti etanoliin. Aineen liuoksilla on vihreä fluoresenssi.
Eosiini B voi olla sytotoksinen, mutageeninen ja estää tiettyjä mitokondriaalisia toimintoja.
Eosiini B:tä valmistetaan bromaamalla fluoreskeiiniä 4',5'-dibromifluoreskeiiniksi ja nitraamalla se. Viimeinen vaihe on natriumsuolan muodostaminen. Ensimmäisen kerran yhdistettä valmisti Heinrich Caro vuonna 1875.
Eosiini B:tä voidaan käyttää mikroskopiassa esimerkiksi lihassäikeiden värjäämiseen ja vastavärinä hematoksyliinille, joskin rakenteeltaan läheisesti muistuttava eosiini Y on yleisemmin käytetty. Yhdistettä voidaan käyttää myös silkin värjäykseen ja musteiden ja värikynien valmistamiseen.
Aiheesta muualla

Kuvia tai muita tiedostoja aiheesta Eosiini B Wikimedia Commonsissa
Lähimmäisenrakkaus

Lähimmäisenrakkaus on kristillisessä teologiassa toisten ihmisten huomioon ottamista ja kunnioittamista.
Aiheesta muualla

Sitaatteja aiheesta Lähimmäisenrakkaus Wikisitaateissa
Vantaan Lauri: Yli-inhimillinen tehtävä (Arkistoitu – Internet Archive)
Catholic Encyclopedia: Love (Theological Virtue) (englanniksi)
RKP:n Helsingin piirijärjestö

| Svenska folkpartiet i Helsingfors |
| --- | --- |


Alue:  Helsinki
Toimisto:  Simonkatu 8 A 00100 Helsinki
Johto:  Emma Ringbom (pj.) Kasper Kannosto (vpj.) Kristian Wahlbeck (vpj.)
Kansanedustajia:  1 / 22 (2023)
Kunnanvaltuutettuja:  5 / 86 (2021)
Aiheesta muualla
Sivusto
Helsingin RKP (ruots. Svenska folkpartiet i Helsingfors) on yksi Ruotsalaisen kansanpuolueen neljästä piirijärjestöstä. RKP:llä on Helsingin vaalipiiristä yksi kansanedustaja. Helsingin kaupunginvaltuustossa puolueella on viiden valtuutetun ryhmä.
Poliitikkoja > Kansanedustajat

Eva Biaudet 1991-2006, 2015-
Poliitikkoja > Kansanedustajat > Entiset kansanedustajat

Torsten G. Aminoff 1960–1962
Klaus Bremer 1995–2003
Jörn Donner 1987-1995, 2007, 2013-2015
Georg C. Ehrnrooth 1958–1973
Kristian Gestrin 1962–1979
Nils Meinander 1954–1962
Ingvar S. Melin 1966–1972, 1975–1983, 1987–1991
J. O. Söderhjelm 1962–1966
Astrid Thors 2007-2013
Ole Wasz-Höckert 1983–1991
Jutta Zilliacus 1975–1987
Arne Öhman 1954–1958
John Österholm 1954–1960
Poliitikkoja > Kaupunginvaltuutetut

Jörn Donner (1985-1992, 2017-)
Eva Biaudet (1989-1996, 2005-2007, 2017-)
Björn Månsson (2013-)
Marcus Rantala (2013-)
Silja Borgarsdottir Sandelin (2017-)
Gunvor Brettschneider (2013-2017)
Päivi Storgård (2013-2016)
Nils Torvalds (2009-2012)
Astrid Thors (2005-2013)
Jan D. Oker-Blom (2005-2012, 2014-2017)
Sture Gadd (1997-2012)
Maria Björnberg-Enckell (2005-2012)
Ingvar S. Melin (1965-1996, 2003-2004)
Henrica Bargum (2001-2004)
Michael Sandbacka (2001-2004)
Nils Mustelin (1997-2003)
Marianne Falck (1999-2000)
Ulla Gyllenberg (1997-2000)
Linda Lampenius (1997-1999)
Lasse Liemola (1993-1994)
Klaus Bremer (1993-2000)
Göran Åhman (1989-2008)
Birgitta Dahlberg (2001-2008)
Vaalit

| 0 | 1 | 2 | 3 |
| --- | --- | --- | --- |
Eduskuntavaalit
| Vuosi | Edustajat | Äänet | Äänet |
| 1983 | 2 | 24 750 | 8,0 % |
| 1987 | 3 | 29 132 | 9,9 % |
| 1991 | 2 | 28 559 | 10,3 % |
| 1995 | 2 | 29 419 | 10,0 % |
| 1999 | 2 | 27 227 | 9,1 % |
| 2003 | 1 | 22 926 | 7,0 % |
| 2007 | 1 | 18 894 | 6,0 % |
| 0 | 1 | 2 | 3 |
| --- | --- | --- | --- |
Kunnallisvaalit
| Vuosi | Valtuutetut | Äänet | Äänet |
| 1976 | 10 | 22 511 | 7,8 % |
| 1980 | 7 | 22 411 | 8,2 % |
| 1984 | 8 | 23 734 | 9,3 % |
| 1988 | 8 | 24 342 | 9,7 % |
| 1992 | 8 | 23 541 | 9,0 % |
| 1996 | 8 | 21 842 | 8,9 % |
| 2000 | 6 | 17 369 | 7,6 % |
| 2004 | 6 | 19 743 | 7,6 % |
| 2008 | 5 | 17 364 | 6,3 % |
Kuppari (Juho Rissanen)

| Kuppari |
| --- | --- |

Nimi:  Kuppari
Tekijä:  Juho Rissanen
Valmistumisvuosi:  1899
Teostyyppi:  Maalaus
Korkeus:  53,50  cm
Leveys:  42,00  cm
Kokoelma:  Kansallisgalleria
Sijainti:  Ateneum
Kuppari on taiteilija Juho Rissasen vesivärityö vuodelta 1899. Kooltaan se on 53,5×42 cm ja se kuuluu Ateneumin taidemuseon kokoelmiin.
Kuppari on maalattu Kuopion maalaiskuntaan kuuluneessa Koivusaaressa Antikkalan talossa. Rissanen maalasi siellä kolmeen otteeseen vuosina 1897-1900. Alun perin hän meni tuonne kylään, jonne ei ollut lainkaan maantietä, erään tuttavansa neuvomana. Rissanen oli Koivusaaressa ainakin neljässä talossa vuorotellen majoittuneena. Kuppari- maalauksen mallista tiedetään vain etunimi Loviisa, mutta tiedetään, että hän maalasi sen Antikkalan talossa. Kuppaus aihe oli Juho Rissaselle entuudestaan tuttu. Edellisenä vuonna, 1898, Rissanen oli tehnyt suuren vesivärimaalauksen Aleksis Kiven Seitsemän veljeksen- kirjan pohjalta nimeltään Rajamäen rykmentti. Rajamäen rykmentissä oli Kaisa- muori, joka "massahteli, hikoili ja kuppaamalla teki terveyttä" Aleksis Kiven mukaan. Nyt Antikkalassakin Rissanen piti humoristisena tätä tilannetta, jossa talon vanhasta emännästä, jossa muutenkin oli liian vähän verta Rissasen mukaan, Kuppari-Loviisa imi sitä lisää pois. Kuppari-taulusta syntyikin lämminsävyinen maalaus hänen käsissään.
Rissasen taiteilija kollegoista Edelfelt piti maalausta rumana, kun taas Axel Gallen piti siitä paljon. Rissanen lahjoitti sitten  aikoinaan teoksen ystävälleen Ester Hjeltille, jonka kotiväki piti sitä epäsopivan raakana nuorelle naiselle. Rissanen lahjoittikin maalauksen myöhemmin tohtori Ali Krogerukselle kiitoksena umpilisäkkeen poistosta.
Myös Kuppari- maalaus oli mukana Pariisin Syyssalongissa vuonna 1908. Muita täällä olleita Rissasen töitä olivat mm. Ruumiinpesijät, Seulojatar, Lattianpesijät, Rauta kaulassa, Pajassa, Lepäävä seppä, kaksi Paja- tutkielmaa, Sepän pää, kaksi henkilötutkielmaa Nilsiän alttaritaulumaalausta varten sekä tutkielma Lapsuuden muisto.
Aiheesta muualla

Suomen Kansallisgalleria: Kokoelmat: Kuppari.  (Arkistoitu – Internet Archive)
Galleria Rajatila

| Galleria Rajatila |
| --- | --- |

Perustettu:  1997
Sijainti:  Hämeenpuisto 10 Tampere
Ylläpitäjä:  Rajataide
Kotisivut:  Galleria Rajatila
Galleria Rajatila 2014, Tehonrakentajat-kollektiivin näyttely.
Galleria Rajatila on vuonna 1997 perustettu taidegalleria, joka sijaitsee Tampereella Hämeenpuistossa. Näyttelyt esittelevät uraansa aloittavia kuvataiteilijoita ja nykytaidetta. Gallerian yhteydessä on Laitapuoti-kirjakauppa, joka myy omakustanteita ja pienkustanteisia julkaisuja.
Galleria Rajatilaa ylläpitää Rajataide ry. Näyttelyt vaihtuvat kolmen viikon välein. Katutason näyttelytilan lisäksi alakerrassa on pieni ikkunaton mustaksi maalattu tila.
Aiheesta muualla

Galleria Rajatila Rajataide ry:n verkkosivuilla
Riikka, Venäläinen: Tampereen Rajatila esittelee tuoretta taidetta Helsingin Sanomat. 12.9.1997. Viitattu 7.4.2020.
Alalampi

Alalampi voi tarkoittaa seuraavia:
Alalampi, lampi Hankasalmella
Alalampi, Katiejärvi, lampi Heinolassa
Alalampi, lampi Jyväskylän Perä-Palokassa
Alalampi, lampi Keuruulla
Alalampi, lampi Kouvolassa lähellä Parolaa
Alalampi, lampi Luumäellä
Alalampi, lampi Mäntyharjussa lähellä Voikoskea
Alalampi, lampi Pieksämäellä
Alalampi, lampi Saarijärvellä
Alalampi, lampi Vesannolla lähellä Koskenkylää
Alalampi, lampi Vesannolla lähellä Oinaskylää.
| --- | --- |
: Tämä on täsmennyssivu, jolla luetellaan useita samannimisiä järviä.
Välimeren ruokavalio

Välimeren ruokavalioon kuuluu oliiviöljy, ruoan kanssa nautittu punaviini, vehnäleipä, valkosipuli ja vihannekset sekä hedelmät.
Välimeren ruokavalio on ruokavalio, joka perustuu Välimeren seudulla asuvien väestöjen perinteisiin ruokakulttuureihin. Sen määritelmät vaihtelevat muun muassa sen vuoksi, että Välimeren maiden ruokakulttuurit poikkeavat jonkin verran toisistaan. Yleensä Välimeren ruokavaliolla viitataan etenkin Välimeren Euroopan-puoleisten osien asukkaiden ruokavalioon.
Välimeren ruokavalio valittiin vuonna 2010 Yhdistyneiden kansakuntien kasvatus-, tiede- ja kulttuurijärjestö Unescon aineettoman kulttuuriperinnön luetteloon. Välimeren ruokavalio on Unescon mukaan Espanjan, Italian, Kroatian, Kreikan, Kyproksen ja Marokon ruoantuotantotapoja, aineellista ja aineetonta ruokakulttuuria sekä siihen kuuluvaa yhteisöllisyyttä. Myös Portugali on mukana määritelmässä, vaikka se ei sijaitsekaan Välimeren rannalla.